RÅDETS AFGØRELSE (EU) 2019/1934

af 18. marts 2019

om undertegnelse på Den Europæiske Unions og dens medlemsstaters vegne af protokollen til samarbejdsaftalen om et civilt globalt satellitbaseret navigationssystem (GNSS) mellem Det Europæiske Fællesskab og dets medlemsstater på den ene side og Republikken Korea på den anden side for at tage hensyn til Republikken Bulgariens, Republikken Kroatiens og Rumæniens tiltrædelse af Den Europæiske Union

RÅDET FOR DEN EUROPÆISKE UNION HAR —

under henvisning til traktaten om Den Europæiske Unions funktionsmåde, særlig artikel 172 sammenholdt med artikel 218, stk. 5,

under henvisning til akterne vedrørende Republikken Bulgariens og Rumæniens (1) samt Republikken Kroatiens (2) tiltrædelse, særlig artikel 6, stk. 2,

under henvisning til forslag fra Europa-Kommissionen, og

ud fra følgende betragtninger:

(1) Samarbejdsaftalen om et civilt globalt satellitbaseret navigationssystem (GNSS) mellem Det Europæiske Fællesskab og dets medlemsstater på den ene side og Republikken Korea på den anden side (3) (»aftalen«) blev undertegnet den 9. september 2006 (4) og trådte i kraft den 1. juli 2016 (5).

(2) Bulgarien og Rumænien blev medlemmer af Unionen den 1. januar 2007 og Kroatien den 1. juli 2013.

(3) I henhold til artikel 6, stk. 2, i akterne vedrørende Bulgariens og Rumæniens samt Kroatiens tiltrædelse sker tiltrædelse af aftalen ved indgåelse af en protokol til nævnte aftale (»protokollen«). I henhold til artikel 6, stk. 2, i disse tiltrædelsesakter skal der anvendes en forenklet procedure for en sådan tiltrædelse, hvorefter en protokol indgås af Rådet, der træffer afgørelse med enstemmighed på medlemsstaternes vegne, og af det pågældende tredjeland.

(4) Den 23. oktober 2006 og den 14. september 2012 bemyndigede Rådet Kommissionen til at indlede forhandlinger med det pågældende tredjeland med henblik på indgåelse af protokoller til internationale aftaler, der er indgået af Unionen og dens medlemsstater.

(5) Forhandlingerne med Republikken Korea blev afsluttet med positivt resultat ved udveksling af verbalnoter.

(6) Protokollen bør undertegnes —

VEDTAGET DENNE AFGØRELSE:

Artikel 1 Der gives herved bemyndigelse til undertegnelse på Unionens og dens medlemsstaters vegne af protokollen til samarbejdsaftalen om et civilt globalt satellitbaseret navigationssystem (GNSS) mellem Det Europæiske Fællesskab og dets medlemsstater på den ene side og Republikken Korea på den anden side for at tage hensyn til Republikken Bulgariens, Republikken Kroatiens og Rumæniens tiltrædelse af Den Europæiske Union med forbehold af nævnte protokols indgåelse (6).

Artikel 2 Formanden for Rådet bemyndiges herved til at udpege den eller de personer, der er beføjet til at undertegne protokollen på Unionens og dens medlemsstaters vegne.

Artikel 3 Denne afgørelse træder i kraft på dagen for vedtagelsen.

Udfærdiget i Bruxelles, den 18. marts 2019. På Rådets vegne Formand P. DAEA

(1) Akt om Republikken Bulgariens og Rumæniens tiltrædelsesvilkår samt om tilpasning af de traktater, som Den Europæiske Union bygger på (EUT L 157 af 21.6.2005, s. 203).

(2) Akt om Republikken Kroatiens tiltrædelsesvilkår samt om tilpasning af traktaten om Den Europæiske Union, traktaten om Den Europæiske Unions funktionsmåde og traktaten om oprettelse af Det Europæiske Atomenergifællesskab (EUT L 112 af 24.4.2012, s. 21).

(3) EUT L 288 af 19.10.2006, s. 31.

(4) Rådets afgørelse 2006/700/EF af 1. september 2006 om undertegnelse på Fællesskabets vegne af samarbejdsaftalen om et civilt globalt satellitbaseret navigationssystem (GNSS) mellem Det Europæiske Fællesskab og dets medlemsstater på den ene side og Republikken Korea på den anden side (EUT L 288 af 19.10.2006, s. 30).

(5) Rådets afgørelse (EU) 2016/944 af 6. juni 2016 om indgåelse af samarbejdsaftalen om et civilt globalt satellitbaseret navigationssystem (GNSS) mellem Det Europæiske Fællesskab og dets medlemsstater på den ene side og Republikken Korea på den anden side (EUT L 157 af 15.6.2016, s. 19).

(6) Teksten til protokollen offentliggøres sammen med afgørelsen om indgåelse heraf.